open-index/open-wikipedia-markdown huggingface dataset:
Skiens privilegiebrev

**Skiens [[privilegiebrev]]**, som stadfester Skiens posisjon som kjøpstad, har blitt utstedt en rekke ganger.

## Første privilegiebrev

Skiens eldste privilegiebrev ble utstedt av kong Håkon VI Magnusson den 16. mars 1358, og definerte Skien for første gang som kjøpstad. Teksten i brevet, var:

Ordlyden i brevet avslører at Skien var betraktet som en by lenge før 1358, for eksempel i: «*...slik som det før har vært skikk og bruk i byen Skien*».

## Andre privilegiebrev

Skiens andre privilegiebrev ble utstedt av kong Magnus VII Eiriksson, far til Håkon VI Magnusson, den 5. oktober 1365. Dette privilegiebrevet har identisk ordlyd med det første brevet, men ble altså utstedt av kong Magnus. Brevet fremstår derfor noe gåtefullt, men man antar at det ble gjort fordi kong Magnus på dette tidspunktet var i en svært vanskelig posisjon. Han satt i fengsel i Sverige, og ønsket antakelig å stadfeste for befolkningen hvem som var deres konge. Som takk for hjelpen, ønsket han at innbyggerne i Skien skulle være med å befri ham.

## Tredje privilegiebrev
Det tredje privilegiebrevet ble også utstedt av kong Magnus, dette skjedde den 21. november 1371. Nå hadde byen fått sitt tredje privilegiebrev i løpet av 13 år, og i dette tredje brevet var det åpenbart at det var en konflikt mellom byens borgere og Gimsøy kloster. Kong Magnus kom selv til Skien i 1371 for å tale nonnene på klosteret til rette. I brevet advares det mot dem som «*drister seg til å forstyrre eller hindre de tidligere nevnte bymenn i Skien*».

Også klosterets posisjon klargjøres i brevet: «*Likeså forbyr vi at noen holder noe kjøpmannsskap i Gimsøy unntatt så meget som abbedissen skal kjøpe til klosterets behov, og hver den som bryter denne vår vedtekt skal rammes av vår sanne vrede og unåde. Dette vårt brev ble gjort i klosteret i Gimsøy fredagen nest før Clemensmessedag i vår norske regjerings femtitredje år og forseglet i vårt nærvær.*»

## Senere utstedte privilegiebrev
Skien by har fått utstedt privilegiebrev en rekke ganger etter 1371.
* 4. juli 1468
* 5. september 1473
* 16. juni 1500
* 5. oktober 1508
* 18. mai 1542
* 21. juli 1548
* 22. juli 1552
* 9. mars 1562
* 16. september 1596
* 25. august 1648
* 13. desember 1660
* 30. juli 1662
* 12. februar 1683
* 16. januar 1666
* 25. april 1682
* 23. september 1735
* 12. juli 1737
* 14. november 1749
* 26. september 1789
* 4. desember 1807

## Referanser
Bardse

**Bardsen** eller **baardsen** er en middelalderlig skipstype som eksisterte fra 1300-tallet til 1500-tallet. I nederlandsk litteratur er skipstypen omtalt som **bartze** der den var videreutviklet til et rent fraktfartøy. Skipstypen er lite kjent for ettertiden og er dermed omdiskutert for skipshistorikerne som rent faktisk har lite å bygge på. Bare én sikker avbildning av et skip betegnet som en «bardse» er bevart på et kobberstikk fra ca. 1480. Denne skipstypen hadde eksisterte i Nord-Europa under betegnelsen *bardser* i Danmark, Sverige, Finland, Tyskland og Nederland.

## Bardsen
De første omtalelser om denne betegnelsen stammet fra 1300-tallet om et større rofartøy for transport av folk, gjerne til krigsformål med opphav i Nederland. Et slikt krigsfartøy for transport av stridsberedne folk formodentlig var lik en «barge» fra de engelske øyene og Flandern, et bysegl fra Damme i Flandern vist en barge som også var brukt som et lastskip i 1400-tallet. Bardsen var ved midten av 1400-tallet definert både som et krigsskip og et fraktskip.

I 1461 var to store bardser med på en liste over skipene i den danske flåten som hanseatene hadde fått laget. Ett av disse skipene hadde 150 krigsfolk ombord og forkastell. Ved dette tidspunktet hadde skipstypen blitt videreutviklet til kravellbygde storskip med rett stevn og et halvdekk helt fram til stormasten.

Kobberstikket signert W.A. fra ca. 1480 vist et havarert og drektig skip med brutte master som er beskrevet som en «bardze». Den flamske mestergravøren er bedre kjent for hans kobberstikket *Kraeck* fra ca. 1470 til 1480 som gjenviste et av de beste avbildninger fra 1400-tallet om en karack. Det havarerte skipet var kravellbygget med et halvdekk opptil halvparten av skrogets lengde, et kort, trekantet forkastell på forstevnen og én stormast samt to mindre master. Den mindre fokkemasten hellet forutover på forstevnen med et lite råseil, og fra forstevnen stakk et baugspyd oppover i lufta. Langt akterut helt på hakkebrettet der akterskipet sluttet, var en mesanmast antagelig med et latinseil reist.

Et brev datert til 1481 fra Danmark omkring regnskap på tilbehør for danskekongens storskip, vist at bardsen hadde fire ankre.

Fra ca. 1565 hadde et kobberstikk blitt laget for å vise forskjellige skipstyper av den berømte kunstneren Pieter Brueghel den eldre. På dette kobberstikket var et skip med firkantede halvkastell helt fram til stormasten og en rett forstevn med innesvingende skipssider opp mot fordekket omtalt som en «bardse» med fire master. Utseendet på dette skipet har også vært sett på en rekke andre avbildninger fra 1500-tallet fra Vest-Europa.

## Litteratur
* Renæssancens Fartøjer -sejlads og søfart i Danmark 1550-1650, Ole Mortensøn 1995 ISBN 87-88509-14-11
* Flådens fødsel, Jørgen H. Barfod 1990 ISBN 87-87720-08-6
Jonas Jerebko

**Jonas Jerebko** (født 1987) er en svensk basketballspiller for det amerikanske NBA-laget Golden State Warriors.

## Oppvekst
Jerebko er sønn av tidligere Syracuse University-spiller Chris Jerebko, som senere spilte profesjonelt i Sverige og slo seg ned der.

Jonas signerte en kontrakt som gjorde at han skulle spille for University of Buffalo i farens hjemby, men han bestemte seg heller for å gi opp utdanningen til fordel for en profesjonell karriere.

## Europeisk karriere
Jonas Jerebko begynte karrieren sin for Borås Basket, og i 2006&ndash;2007-sesongen signerte han for det svenske topplaget Plannja Basket, der han og laget ble svenske mestere. Etter denne sesongen signerte han en proffkontrakt for det italienske laget Pallacanestro Biella.

## NBA-karriere
Jerebko annonserte at han ville være med i NBA-draftet i 2008, men senere trakk han tilbake denne meldingen. Begrunnelsen var at han ønsket å være i Italia et år til for å få mer erfaring før han skulle til NBA. Tidligere collegetrener og nåværende ESPN-analytiker Fran Fraschilla utnevnte Jerebko til den femte beste europeiske spilleren i NBA-draftet i 2009. Han ble valgt i andre runde som nummer 39 totalt i dette draftet av Detroit Pistons. Han er den første svenske landslagsspilleren som har spilt i NBA, selv om Maciej Lampe, Damir Markota og Joakim Noah alle er delvis svenske. Han er den andre spilleren med oppvekst i Norden som har spilt i NBA siden Torgeir Bryn i 1989.

## Landslagsspill
Jerebko har spilt 10 landskamper for Sveriges herrelandslag i basketball.

## Referanser


## Eksterne lenker
* 
* Italia-profil 
* Draftexpress.com profil 
* NBADraft.net profil
Ermengarde av Anjou

**Ermengarde av Anjou** (født ca. 1018, død 18. mars 1076), datter av greve Fulko III av Anjou og Hildegarde av Metz ble født i Angers, og ble myrdet i kirken Fleurey-sur-Ouche, Côte-d'Or. 

Hun ble gift for andre gang i 1048 med Robert I «le Vieux», hertug av Burgund. Hun ble drept sammen med sin ektemann

Fra sitt første ekteskap med Geoffrey II, greve av Gâtinais, hadde hun følgende barn:
* Hildegarde de Château-Landon
* Geoffrey III av Anjou
* Fulko IV av Anjou

Fra sitt andre ekteskap med Robert I, hertug av Burgund fikk en datter:
* Hildegard av Burgund (ca. 1056–1104), gift med hertug Vilhelm VIII av Aquitaine

## Se også
* Ermengarde II av Anjou (død 1146), hennes barnebarn, datter av grev Fulko IV av Anjou

## Referanser
Carl-Henric Svanberg

**Carl-Henric Svanberg** (født 29. mai 1952) er en svensk næringslivsleder og styreleder for BP. Han var konsernsjef for Ericsson fra 2003 til 2009.

## Referanser
Golets-Tornyj-gruppen

**Golets-Tornyj-gruppen** er en gruppe sinderkjegler nord på øya Iturup i Kurilene i Russland.

## Kilder
*Golets-Tornyj-gruppen på Global Volcanism Program
Skogmo videregående skole

**Skogmo videregående skole** er en videregående skole som ligger i Skien.

## Historie
Skogmo videregående skole ble opprettet 1. august 1983. Skolens første rektor var Sigmund Steenbuch. Skolen leide lokaler av Skien kommune i lokalene til Skogmo ungdomsskole på Kjørbekkhøgda.

Fagområdene var i starten elektro, sosial– og helsefag, tegning, form– og farge, husflid og estetiske fag i tillegg til gruppe for psykisk utviklingshemming.

1. august 1984 ble Klosterskogen videregående skoles avdeling i Kjørbekk lagt under administrasjon av Skogmo videregående skole. Byggfag, automasjon og el.verk ble en del av tilbudet til Skogmo.

Arne Koch ble rektor i 1994 og avd. Kjørbekk ble ledet av inspektør Karl Rolf Helgesen. Dagens rektor er Morten Berg-Jensen.

I 1988 leide skolen et bygg i Bedriftsveien som ble bygget til elektro og byggfagavdelingen.

I 1990 leide skolen Klosterskogen barneskole hvor flere helse- og sosialklasser ble opprettet.

I 1992 fikk skolen kjøpt 5,5 mål ny tomt på Kjørbekk og utvidelse av skolebyggene satt i gang. Det startet med ny betonghall med administrasjonslokaler i 2. etasje. Dette ble i sin helhet bygget av skolens elever og lærere. Byggeprosjektet var særdeles vellykket og vakte positiv oppmerksomhet både hos fylkesskolesjefen og politikerne.

Forholdene lå meget godt til rette for å bygge mer på Kjørbekk. Tilstøtende tomt ble kjøpt fra Skagerak Energi. Planer ble lagt for å bygge mer skole på Kjørbekk slik at de klassene som var på Kjørbekkhøgda kunne flyttes ned i Kjørbekkdalen der hvor skolen er i dag.

### Utbygging 2017
Skolen på Kjørbekk i Skien ble bygd ut for 144 millioner kroner og stod klar til skolestart 2017.

Skogmo videregående skole har fått oppgraderinger og utvidelser. Avdelingen for teknikk og industriell produksjon (TIP), som tidligere holdt til på Hjalmar Johansen avdeling Klosterskogen, flyttes til Skogmo videregående skole. Fellesarealer som består av kantine, bibliotek, auditorium, lærearbeidsplass og administrasjon har også blitt rehabilitert. I tillegg har det vært omfattende endringer i inngangsparti, resepsjon, kantine, auditorium, bibliotek og uteområder. Totalbudsjettet for prosjektet er 144 millioner kroner. Skoleutbyggingen ble enstemmig vedtatt av hovedutvalg for kompetanse i april 2015. Det var Skanska Norge AS som hadde totalentreprisen på utbygging av Skogmo videregående skole.

## Utdanningstilbud
Skolen tilbyr følgende utdanningsprogram:

* Helse- og oppvekstfag
** Ambulansefag
** Barne- og ungdomsarbeiderfag
** Helsearbeiderfag
** Helseservicefag
*** Apotekteknikk
*** Helsesekretær
* Helse- og oppvekstfag med studiekompetanse
** Barne- og ungdomsarbeiderfag
** Helsearbeiderfag
* Bygg- og anleggsteknikk
** Byggteknikk
*** Tømrer
*** Murer
*** Betongfagarbeider
*** Stillasbygger
** Klima-, energi- og miljøteknikk
*** Rørlegger
*** Blikkenslager
*** Taktekker
* Elektrofag
** Elenergi
** Data og elektronikk
*** Dataelektroniker
** Automatisering
*** VG3 Automatisering
* Teknikk og industriell produksjon
** Kjøretøy
** Bilskade, lakk og karosseri
** Industriteknologi

Skolen tilbyr i tillegg voksenopplæring.

## Referanser
Robert I av Burgund

**Robert I Capet** eller *Robert I av Frankrike* (også kalt *Robert le Vieux*, født 1011, død 21. mars 1076) var hertug av Burgund i tiden mellom 1032 og til sin død. Robert var sønn av kong Robert II av Frankrike og var bror av Henrik I av Frankrike.

I 1025 da hans eldste bror Hugo Magnus var død, hadde han og Henrik I gått til opprør mot sin far og de beseiret ham, og tvang ham tilbake til Paris. I 1031 etter at deres far kongen var død deltok Robert i et opprør mot sin bror, noe han fikk støtte fra sin mor, dronning Constance av Arles. Fred ble kun oppnådd da Robert ble gitt hertugdømmet Burgund i 1032.

I løpet av sitt regime var han knapt mer enn en røverbaron som hadde liten eller ingen kontroll over sin vasaller, og han plyndret deres eiendommer stadig vekk, særlig de som tilhørte kirken. Han tok inntektene til bispedømmet Autun og vin fra kannikene i Dijon. Han gjorde innbrudd i klosteret Saint-Germain i Auxerre. I 1055 forviste han sin hustru, Helie av Semur, og myrdet hennes bror Joceran og hennes far Dalmace I av Semur med sine egne hender. I det samme året nektet Harduoin, biskopen av Langres, innvie kirken i Sennecy slik at den ikke «ble utsatt for hertugens vold».

Hans første sønn Hugo døde i et slag da han var ung og hans andre sønn, Henrik, døde også før ham selv (ca. 1071). Han ble etterfulgt av Henriks eldste sønn, hans sønnesønn Hugo I av Burgund, men han abdiserte kort tid etter til fordel for sin yngre bror Eudes I av Burgund.

## Familie
Han giftet seg med sin første hustru Helie av Semur en gang rundt 1033, og støtte henne fra seg i 1046. Robert fikk fem barn med henne:
* Hugo (1034 – 1059), drept i slag
* Henrik av Burgund (1035 – ca. 1074)
* Robert (1040 – 1113), forgiftet; gift med Violante av Sicilia, datter av Roger I av Sicilia
* Simon (1045 – 1087)
* Constance av Burgund (1046 – 1093), gift med Alfonso VI av Castilla

Med sin andre hustru, Ermengarde av Anjou, datter av Fulko III av Anjou, fikk han en datter:
* Hildegard av Burgund (ca. 1056 – 1104), gift med hertug Vilhelm VIII av Aquitaine

## Referanser


## Litteratur
* Gwatking, H. M., Whitney, J. P., et al.: *Cambridge Medieval History: Bind III – Germany and the Western Empire*. Cambridge University Press: London, 1930.
Martin Reimer

**Martin Reimer** (født 1987) er en tysk syklist. Han ble profesjonell i Cervélo TestTeam i 2009, og vant samme år landeveisrittet under det tyske mesterskapet. Han la opp etter 2011-sesongen da han ikke fikk ny kontrakt. Han gjorde comeback til 2013-sesongen med MTN-Qhubeka.

## Meritter

;2008
: Tysk mester - landeveisritt (U23)
;2009
: Tysk mester - landeveisritt
:3.-plass sammenlagt Tour of Britain
:4.-plass Giro del Mendrisiotto

## Lag
* Cervélo TestTeam  (2009–2010)
* Skil-Shimano  (2011)
* MTN-Qhubeka (2013–)

## Referanser


## Eksterne lenker
*
Goriastsjaja Sopka

**Goriastsjaja Sopka** («den brennende åsen») er en eksplosiv vulkan på Simusjir i  Kurilene i Russland. Den er 891 moh.. 

Vulkanen er aktiv og hadde det siste utbruddet sitt i 1914. Den har hatt fem eksplosive utbrudd mellom 1842 og 1914. 

## Kilder
*Goriastsjaja Sopka på Global Volcanism Program
Jargon File

**Jargon File** er en engelsk ordliste med beskrivelser av hacker-slang. Den opprinnelige Jargon File var en samling sjargong fra tekniske miljøer som Massachusetts Institute of Technology, Stanford University og andre. Man forsøker å unngå vanlige tekniske termer, men inkluderer ord som benyttes av hackere.

Jargon File ble opprettet i 1975 av Raphael Finkel ved Stanford, og året etter ble en kopi spredd til MIT. Oppslagsordene dreide seg for det meste om kunstig intelligens. Stadig flere ord lagt til filen, og i 1981 ble en stor del av den trykket i *CoEvolution Quarterly*. Den ble utgitt som bok i 1983 som *The Hacker's Dictionary* (Harper & Row CN 1082, ISBN 0-06-091082-8). 

Fra 1990 ble filen utvidet til å omfatte andre tekniske områder enn bare kunstig intelligens. Dagens fil dekker nå sjargong fra miljøer innen usenet, C-programmering og Unix. Det er også gjort innsats for å få med ord fra IBM-PC-, Amiga-, Macintosh- og stormaskin-miljøer. Den nye versjonen er trykt og utgitt som *The New Hacker's Dictionary*. 

Pr. 2023 var den siste revisjonen 5.0.1 fra 5. januar 2012.

## Referanser


## Eksterne lenker
* Den originale Jargon File
* Den nåværende versjonen av The Jargon File
* Arkiv
* Jargon Database
Karpinskijgruppen

**Karpinskijgruppen** er en vulkangruppe som ligger sør på Paramusjir i Kurilene i Russland. Oppå gruppen ligger to slake kjegler som stiger til en høyde på 1345 moh. De består av andesitt og andesitt-basalt. I de to kraterne finnes fumaroler og fontener av flytende svovel. Det siste store og eneste historiske utbruddet kom i 1952. Sidene av vulkanene er dekket av isbreer som har dannet flere dalbunner man tidligere trodde var eroderte krater. Vulkanene er kalt opp etter geologen Aleksandr Petrovitsj Karpinskij.

## Kilder
*Karpinskijgruppen på Global Volcanism Program
* "Карпинского Вулкан" *Store Sovjetiske Leksikon*
Stord ungdomsskule

**Stord Ungdomsskule** er en skole ved Leirvik på Stord i Vestland. Det opprinnelige skolbygget fra 1960-årene ble revet og erstattet av et nybygg i 2016.

Skolen har rundt 310 elever og 45 ansatte (skoleåret 2015/2016). I 2020 er Rune Valvatne Ask rektor.

## Eksterne lenker
* Hjemmesiden til skolen
Industriell kjemi og bioteknologi

**Industriell kjemi og bioteknologi** er en 5-årig sivilingeniørutdanning som gir brede grunnleggende ferdigheter innenfor kjemi og andre naturfag. Utdanningen gir solid innsikt innen den spesialiseringen man velger og forståelse av de industrielle prosessene som brukes. Samtidig lærer man prosjektarbeid, kommunikasjon og informasjonssøking, og får kontakter som kan være nyttige resten av livet.

## Læringsmål
De to første årene er studieplanen felles for alle studenter på sivilingeniørutdanning industriell kjemi og bioteknologi. Studiet gir alle studenter en grunnleggende innføring i kjemi, kjemisk prosessteknologi, matematikk, fysikk og informasjonsteknologi. I de tre siste årene velges spesialisering blant studieretningene: kjemisk prosessteknologi, kjemi, bioteknologi eller materialkjemi og energiteknologi.

## Studieretninger
*Bioteknologi 
*Kjemi 
*Kjemisk prosessteknologi 
*Materialteknologi

## Eksterne lenker
* Industriell kjemi og bioteknologi på NTNU.no
Kharimkotan

**Kharimkotan** (russisk: Харимкотан) er ei vulkanøy om lag 13 km fra Onekotan i Kurilene. Øya hører til Sakhalin oblast i Russland. Den er 12 km lang og 8 km bred og har et areal på 68 km².

Øya ble dannet av vulkanen med samme navn som øya. Vulkanen har en høyde på 1&nbsp;157 moh.. På toppen ligger to hesteskoformete krater som oppstod da de øvre fjellsidene av vulkanen kollapset. Andre spor av denne kollapsen finner en på øst- og nordvestsiden av øya som består av løs stein. Den andre vulkanen på øya, Severgin, kollapset i 1933 og skapte en tsunami. Dette raset er synlig på satellittbilder.

## Kilder
*Kharimkotan på Global Volcanism Program 

## Eksterne lenker
*
Pumaer

* puma

**Pumaer** (*Puma*) er nå en monotypisk slekt i kattefamilien og inngår i gruppen pumaer og geparder, også kalt pumalinjen. Gruppen  består av kun én art med to taxa. Artene har øyne med runde pupiller.

## Taksonomi
Jaguarundi ble fra 2008 i en periode regnet med til gruppen *Puma*, men genetiske og morfologiske forskjeller gjorde at den ble flyttet tilbake til sin egen slekt – *[[Herpailurus]]*. *Puma* og *Herpailurus* regnes imidlertid som søsterslekter.

Spor etter pumalignende felider som kan dateres til sen pliocen og tidlig pleistocen er funnet flere steder i Eurasia, for eksempel *[[Puma pardoides]]*, men tolkningen av det fylogeniske slektskapet til *Puma concolor* har vært kontroversiell. Med bakgrunn i morfologiske studier og funn gjort av puma-lignende felider på Den iberiske halvøy har forskere nå konkludert med at *P. pardoides* er nært beslektet med *P. concolor*, noe som støtter en teori om at puma-linjens opprinnelse sto i Eurasia.

## Fylogeni
Fylogeni etter Johnson *et al.* (2006).

## Inndeling
Inndelingen følger «Felids and Hyenas of the World». IUCN/SSC Cat Specialist Group støtter ny inndeling av kattefamilien (Felidae), og herunder også en ny inndeling i gruppen av småkatter (*Felis*). Den nye inndelingen anerkjenner også inndelingen av kattefamilien i åtte distinkte klader (se fylogeni over), i henhold til Johnson *et al.* (2006).

* Felidae, kattefamilien
** Felinae, mindre kattedyr
*** Acinonychini, pumalinjen
**** *[[pumaer|Puma]]*, pumaer
***** *[[puma|P. concolor]]*, puma, også kalt cougar og fjelløve
****** *P. c. cougar*, nordamerikansk puma
****** *P. c. concolor* (nominatformen), søramerikansk puma
**** *[[Herpailurus]]*, jaguarundier
**** *[[geparder|Acinonyx]]*, geparder

## Referanser




## Eksterne lenker
*
Groznyjgruppen

**Groznyjgruppen** er en vulkan sentralt på Iturup i Kurilene i Russland.

## Kilder
*Groznyjgruppen på Global Volcanism Program
Ivaogruppen

**Ivaogruppen** er en vulkan sør på øya Urup i Kurilene i Russland.

## Kilder
*Ivaogruppen på Global Volcanism Program
Hjellevannet

**Hjellevannet** er det nederste vannbassenget i Telemarksvassdraget. Vannet ligger i Skien kommune, og har tilløp fra Farelva og Falkumelva. Utløpet gikk opprinnelig ned i Skienselva gjennom fire fosser: *Klosterfoss*, *Langfoss*, *Bollefoss* og *Damfoss*. Fra 1500-tallet ble vannfallet mellom Hjellevannet og Skienselva utnyttet i en rekke fossesager. I dag er alle fossene demmet opp, og kraften tas ut ved Eidet kraftverk og Klosterfoss kraftverk.

Vannet er avgrenset av Klosterøya, Smieøya og Bruene i øst. I nord finner man bydelene Bakken og Hjellen. I vest er innløpet fra Farelva, og i sør ligger bydelen Gimsøy.

## Referanser
Geoffrey de Rancon

**Geoffrey de Rancon** var en fransk adelsmann og soldat som levde på 1100-tallet. Det er lite som er kjent om ham, men kanskje var han fra Taillebourg.

Han var dronning Eleanora av Aquitaines militære kommandant under det andre korstoget (1147–1149). Da korsfarerne ledet av Ludvig VII av Frankrike, ektefelle av Eleanora, klatret opp fjellet Kadmos, marsjerte Rancon til tross for stående ordre videre framfor det sted som var avtalt på forhånd. Han besluttet i samråd med greven av Maurienne, onkel av kongen, at et platå i nærheten ville gi en bedre leirplass. Denne formen for ulydighet var ikke uvanlig i den franske hæren på grunn av kongens vaklevoren ledelse.

På grunn av dette ble hæren delt og disorganisert, og tyrkerne som lå i bakhold kunne med hell angripe den delen av hæren som hang etter. Kongen klarte med nød og neppe å unnslippe mens hans hærgruppe ble massakrert. Geoffrey de Rancon fikk etterpå skylden for massakren og kongen forviste ham fra korstoget som straff.

I romanen *The Book of Eleanor*, av Pamela Kaufman, blir han kalt for «Richard of Rancon» og er, som ofte i denne typen romaner, blitt gjort til Eleanoras elsker. Det er selvsagt ingen historiske indikasjoner på at dette var tilfelle.

Isabelle de Lusignan (1234–1299), datter av Isabella av Angoulême, ble gift med en Geoffrey de Rancon, men dette må ha vært sønn eller sønnesønn av Eleanora av Aquitaines kommandant ettersom han ville ha vært rundt hundre år gammel da Isabelle de Lusignan ble født. Et slektsregister på internett oppgir Rancon døde i 1154

## Referanser
Bryggevannet

**Bryggevannet** er navnet på havnebassenget som ligger innerst i Skienselva i Skien. På 1000-tallet gikk vannet betydelig lenger opp enn i dag, men i årenes løp har havnebassenget blitt fylt betydelig igjen. Da nytt rådhus skulle bygges på 1890-tallet, ble det funnet rester av sjøboder og en kai under utgravingene. Vannet har tidligere altså gått helt opp til dagens rådhus.

## Referanser
Dragan Stojković

**Dragan Stojković** (serbisk kyrillisk: Драган Стојковић; født 3. mars 1965 i Niš i Serbia) er en serbisk fotballtrener og tidligere fotballspiller som senest var landslagstrener for .
 
Han er best kjent fra sin tid i Røde Stjerne, der han etter overgangen til Olympique de Marseille ble kåret til «femte stjernen» i klubben, hvilket vil si at han er en av de fem fremste spillerne som noen gang har spilt i klubben.

Bare ett år etter at han gikk over til Marseille spilte han Serievinnercupfinale mot sin gamle klubb. Marseille-treneren, Franz Beckenbauer, holdt ham på benken i over 90 minutter, og etter at han spilte ekstraomganger og kampen skulle avgjøres fra elleve meter, ville han ikke være med på å skyte straffe mot sin gamle klubb, Røde Stjerne, som vant finalen med 5-3, etter straffesparkkonkurransen.

Han ble to ganger kåret til beste spiller i den gamle jugoslaviske ligaen, i 1988 og 1989.

Stojković er kanskje mest kjente fotballspiller som spilte i den japanske ligaen. Han ble etter hvert svært populær, og etter sin karriere i Nagoya Grampus Eight fikk han en tribune på stadion oppkalt etter seg, og en gate i byen Nagoya.
Mange mener at han kunne hatt en stor karriere i Europa, men han valgte i stedet å være i Japan. Selv om Arsène Wenger ønsket at han skulle være med til Arsenal og tilbake til europeisk fotball, hadde Stojković heller lyst til å avslutte karrieren i Nagoya.

Stojković ble ansatt som landslagstrener for  i 2021, og ledet laget til VM-sluttspillet i 2022 og EM-sluttspillet i 2024. Stojković trakk seg fra stillingen 12. oktober 2025, etter femmålstap mot  og ettmålstap mot  i de to siste kampene. Serbia lå på tredjeplass i sin VM-kvalifiseringsgruppe, bak England og Albania, da han trakk seg.

## Referanser


## Eksterne lenker
* 
* Et kjent mål mot Spania i VM 1990 - VIDEO
* Et vanlig Piksy-mål - VIDEO
* Pixy video fra Japan_1
* Pixy video fra Japan_2
Bruene

**Bruene** er navnet på området fra Telemarksgata til Klosterøya i Skien. I tidligere tider var det tre fosser i dette området: *Bollefoss*, *Langfoss* og *Damfoss*. Mellom Bollefoss og Damfoss ligger øya Eidet, og mellom Damfoss og Langfoss ligger Smieøya. Alle fossene er i dag oppdemmet.

I tillegg til fossene, var det også sprengt ut en rekke renner i området. Disse ble bygget for å utnytte vannfallet mellom Hjellevannet og Bryggevannet til å drive sager. Dermed må det ha vært en rekke bruer i dette området, derav navnet.

## Referanser
Hjellen

**Hjellen** er en bydel i Skien, og ligger langs den indre delen av Hjellevannet. Turistbåtene som trafikkerer Telemarkskanalen starter fra brygga på Hjellen.

## Litteratur
* Birger A. Øvrum: «Kjenn din by – lokalhistorie fra Skien og omegn», Skien historielag, Skien 1989, side 11-13 (Broene), 31-34 (Laugstol Bruk), 82-85 (vassdragsregulering)
Storfjellet

**Storfjellet** kan vise til flere fjell i Norge:

*Storfjellet (Bergen) – i Bergen kommune i Hordaland
*Storfjellet (Rauma og Norddal) (1 759 moh) – i Rauma og Norddal kommuner i Møre og Romsdal
*Storfjellet (Tafjord) (1 821 moh) – i Fjord kommune i Møre og Romsdal
*Storfjellet (Langfjelldalen) (1 711 moh) – nordøst i Norddal kommune i Møre og Romsdal
*Storfjellet (Saltdal) (1 331 moh) – i Saltdal kommune i Nordland
*Storfjellet (Narvik) (1 633 moh) – i Narvik kommune i Nordland
*Storfjellet (Røst) – i Røst kommune i Nordland
*Storfjellet (Loppa) (1 067 moh) – i Loppa kommune i Finnmark
Storfjellet (Saltdal)

**Storfjellet** (på samisk: *Ájvasnjuonne*) er et fjell i Saltdal kommune i Nordland fylke. Toppen heter Storfjelltoppen og danner grensepunkt for Junkerdal nasjonalpark. 

Fjellet ligger mellom Evenesdal og Sulitjelmafjellene, den strekker seg til Salfjellet og Balvatnet i øst. Rett sør for toppen ligger Sjurfjellet.

## Referanser
FK Zemun

**FK Zemun** (serbisk kyrillisk: *ФК Земун*) er en fotballklubb fra Zemun i Beograd. Klubben ble etablert i 1946 som **Jedinstvo Zemun**. I 1969 ble *Sremac Zemun* og *Sparta Zemun* fusjonert til **FK Galenika Zemun**. Klubben fikk sitt nåværende navn i 1986.

Supportergruppa til klubben heter Taurunum Boys og ble etablert i 1987.

## Eksterne lenker
* Supporterside 
* UEFA Profil
Winchester Castle

**Winchester Castle** er en bygning fra middelalderen i byen Winchester i fylket Hampshire, England. Den ble reist i 1067, året etter at Vilhelm Erobreren og hans normannere invaderte England. I sin tid var den et av de sterkeste festninger i England og i mer et århundre tjente den som regjeringens sete inntil denne flyttet til London. Kun «Den store hallen» (en. *the Great Hall*), som ble bygget på 1200-tallet eksisterer i dag. Den huser et museum som omhandler Winchesters historie.

## Den store hallen
Ved slutten av kong Johan av Englands regime i 1216 hadde festningen og dens kongelige palass et behov for omfattende reparasjoner. Mellom 1222–1235 bygde Henrik III av England til «Den store hallen», bygget i formen av «dobbel kube» og i flintstein. Opprinnelig hadde den lavere vegger og et tak med takvinduer. I deres sted har ble blitt lagt til høye vinduer med steinprydelser. Edvard II av Englands gjorde utvidelser til festningen. En etterligning av det mytiske runde bord til kong Arthur henger i Den store hallen. Bordet ble opprinnelig konstruert på 1200-tallet og ble malt i dens nåværende form for Henrik VIII av England. Rundt kanten av bordet er navnene på kong Arthurs riddere. Bordet har ved undersøkelser blitt datert til 1275.

Taket ble ombygd på slutten av 1300-tallet, noe som endret hallens ytre framtoning. Under den engelske borgerkrigen ble festningen holdt av rojalistene inntil den ble erobret av parlamentshæren i 1646. Oliver Cromwell ga ordre til at festningen skulle bli revet, men Den store hallen ble beholdt som møtested for råd og fylkesdomstolene.

I 1873 ble taket i hallen fornyet. 

Bak Den store hallen er det opprettet en form for middelalderhage som i dag kalles for «Dronning Eleanoras hage». Det er mulig at dronning Eleanora av Aquitaine ble holdt i forvaring her i 1174 av hennes ektefelle kong Henrik II av England.

## Historikk
* Under borgerkrigene i 1141, var Maud av Englands styrker beleiret av Stefan av England i borgen. 
* I 1302, unslapp Edvard I og hans andre kone, Margrethe av Frankrike, så vidt døden da borgen ble ødelagt av brann. Margaret av York, datter av kong Edward IV, ble født her den 10. april 1472.
* Den 17. november 1603 sto Sir Walter Raleigh for retten for forræderi i den ombygde store hallen.
* Slottet ble brukt av rojalistene i den engelske borgerkrigen, og falt til slutt til Parlamentarianerne i 1646. Oliver Cromwell beordret da slottet ødelagt.
* I det 17. århundre planla Charles II å bygge King's House tilstøtende området, og beordret Christopher Wren til å utforme et kongelig palass som skulle Slottet i Versailles. Prosjektet ble stanset av James II. 
* Siden 1889 har Winchester Castle vært sete for Hampshire County som har kontorer ved siden av «Den store hallen». I nærheten kan de utgravde restene av det runde tårnet deler av den middelalderske bymuren også sees.

## Referanser


## Eksterne lenker
* History of the Castle on Britain Express
OFK Beograd

**OFK Beograd** (serbisk kyrillisk: ОФК Београд) er en fotballklubb fra Beograd i Serbia. Klubben ble stiftet i 1911 under navnet *BSK*. Den har hatt flere storhetstider, blant annet på 1960- og begynnelsen av 70-tallet da de hadde gode resultater i Europa. De kom blant annet til semifinalen i UEFA-cupen i 1962-63.

## Eksterne lenker
* Klubbens offisielle nettsider
Terezín

**Terezín** (tysk: *Theresienstadt*) er en by og en tidligere militær festning og garnisonsby i regionen Ústí nad Labemi Tsjekkia. Byen er best kjent for sin fortid som Theresienstadt konsentrasjonsleir under andre verdenskrig.

Festningen ble bygget av Habsburgmonarkiet sent på 1700-tallet og oppkalt etter keiserinnen Maria Teresia. Festningen ligger ikke langt fra grensen mot Tyskland og der Ohře flyter sammen med Elben i krigstid kunne disse elvene brukes for å sette omegnen under vann. Festningen huset 5655 soldater i fredstid og rundt 11&nbsp;000 soldater i krigstid. Festningen ble aldri beleiret, selv om det var trefninger under Den østerriksk-prøyssiske krig i 1866. Under første verdenskrig ble festningen benyttet som fengsel for politiske fanger, blant annet Gavrilo Princip, som drepte erkehertug Franz Ferdinand i 1914, døde her i 1918 av tuberkulose.

## Theresienstadt konsentrasjonsleir

Under andre verdenskrig var Theresienstadt brukt av tyske myndigheter som ghetto/konsentrasjonsleir for jøder fra Tsjekkoslovakia, Tyskland, Østerrike, Nederland og Danmark. Mer enn 140&nbsp;000 jøder ble sendt til Theresienstadt og rundt 33&nbsp;000 døde i ghettoen, rundt 90&nbsp;000 ble transportert videre til tilintetgjørelsesleirer som Auschwitz.

## Referanser


## Eksterne lenker
*
Roberto Micheletti

**Roberto Micheletti Bain** (født 13. august 1943) er en honduransk politiker for det liberale partiet, Partido Liberal de Honduras. Han ble tatt i ed som landets president 28. juni 2009, som følge av den konstitusjonelle krisen i landet. Militæret i Honduras ble beordret av Honduras' høyesterett til å arrestere den tidligere presidenten Manuel Zelaya for forbrytelser mot den honduranske konstitusjonen.

Micheletti har vært formann for Honduras' nasjonalkongress (parlament) siden 2006. I 2009 ble han også valgt til visepresident i Den Liberale Internasjonale.

Han har to ganger forsøkt å bli sitt partis presidentkandidat. Det liberale partiets kandidat ved valget i november 2009 var tidligere visepresident Elvin Ernesto Santos. Porfirio Lobo Sosa fra det konservative partiet ble valgt til ny president, og vil etterfulgte Michelleti i embedet 27. januar 2010.
Sogeti

**Sogeti** er et fransk it-selskap, som er en del av Capgemini-konsernet. Selskapet har 20&nbsp;000 ansatte i 14 land, hvorav ca. 1 100 jobber i Norden. Hovedkontoret i Norge ligger i Oslo og administrerende direktør for Sogeti Norge AS er Morten Løvstad. 

## Navnet
Navnet Sogeti kommer fra Frankrike og er det opprinnelige navnet for hele Capgemini-konsernet som ble grunnlagt av Serge Kampf i 1967. Sogeti er en forkortelse for *SOciété pour la Gestion de l’Entreprise et le Traitement de l’Information* (fritt oversatt: en virksomhet som tilbyr tjenester for ledelse av virksomheter og informasjonsbehandling).

## Historie
Fram til 1992 bar Capgemini-konsernets svenske selskap navnet Cap Gemini Sogeti. Deretter endret det navn til Cap Programator som igjen ble endret til Cap Gemini og Cap Gemini Ernst & Young. I 2002 grunnla Capgemini-konsernet datterselskapet Sogeti i seks land. Sogeti Norge AS ble dannet 15. juni 2007. Selskapene innen Sogeti-konsernet er heleide datterselskap til Cap Gemini S.A., som er notert på børsen i Paris.

Sogetis internasjonale forskningsinstitutt ViNT (Vision – Inspiration – Navigation – Trends) ble grunnlagt av Sogeti Nederland i 1993 og finnes idag i Washington, Stockholm og Amsterdam. ViNTs forskningsagenda styres av et "Board of Recommendation" der medlemmene er IT-sjefer i internasjonale selskaper. Forskningen har blitt publisert i ulike bøker hvorav de fleste er utgitt på flere språk.

## Eksterne lenker
* 
* Sogeti Norge
Båtfjellet (Saltdal)

**Båtfjellet** (lulesamisk: *Vanásgájsse*) er et fjellparti nord for Junkerdalen i Saltdal kommune i Nordland fylke. Fjellet har bratte sider ned mot Junkerdalen og gir et massivt inntrykk herfra. På nordsiden er fjellet slakere.

Fjellet er på 1&nbsp;510 moh. og grenser til Sjurfjellet i nord, Solvågtinden i sør, mens man i øst finner Skaitiaksla. Båtfjellet danner en fjellrygg på rundt 12 kilometer. Det går T-merket sti både nord og sør for fjellet.

## Referanser
Ganqing

***Ganqing*** (kinesisk: 感情, pinyin: *Gǎnqíng*) er et viktig konsept for sosiale relasjoner i kinesisk kultur. Det kan løst oversettes med «følelse», og er relatert til konseptet *[[guanxi|guānxi]]* (relasjonsnettverk). *Gǎnqíng* reflekterer tonen i de sosiale relasjoner mellom to personer eller to grupper. Man kan tale om å ha god *gǎnqíng,* som betyr at to personer kommer godt overens, eller dyp *gǎnqíng,* som betyr at det er sterke følelser involvert innen en relasjon.

Uttrykket *gǎnqíng* benyttes også politisk, som i uttalelser fra Folkerepublikken Kinas regjering. Da kan det bli vanskelig å gripe dersom man i oversettelsen bentytter ordet «følelser». Hvis man leser i oversettelse at en handling har «såret det kinesiske folks følelser»" kan det være best å tolke dette som om handlingen har «forstyrret relasjonene med det kinesiske folk». I denne kontekst oppfattes bedre den implisitte trussel om at dersom ikke kursen endres, vil samarbeidet med Kina lide. 

## Referanser
Nan Ling

**Nan Ling** (kinesisk: 南岭; pinyin: *Nánlǐng*) er samlebetegnelsen for noen fjellkjeder i det sørlige Kina. De løper gjennom den autonome region Guangxi og provinsen Guangdong, Hunan og Jiangxi. 

Nan Ling-fjellene skiller Sentralkina fra Sørkina. Områdene sønnafjells har tropisk klima, og det muliggjør to innhøstninger av ris.

Fjellene er også vannskillet mellom Yangtze og Perlefloden. Fjellkjedene er inntil 200 km brede og løper 600 km i øst-vest-retning. 

Et annet navn på fjellkjedene er Wuling-fjellene (五岭, *Wǔ Lǐng*:  «fem fjell» eller 五岭山脉), ettersom den består av de fem fjellkjedene Yuecheng (越城岭), Dupang (都庞岭), Mengzhu (萌渚岭), Qitian (骑田岭) og Dayu (大庾岭). I virkeligheten kan man også medregne utløperen Jiulian-fjellene (九连山) på grensen mellom Jiangxi og Guangdong. 

## Gruvedrift
Ionadsorpsjonleire utvinnes i dagbrudd i området, og disse gruvene er blant verdens viktigste kilder for sjeldne jordarter.

## Referanser
Kari Bu

**Kari Bu** (født 6. juni 1978) er en norsk journalist, forfatter og oversetter. Hun er journalist i gatemagasinet =Oslo og spaltist i kulturavisen Subjekt. I 2003 var hun med på å starte Flux forlag hvor hun jobbet som redaktør fram til 2009. Hun er også en aktiv blogger og kronikkforfatter. Hun har mastergrad i medievitenskap, mellomfag i idéhistorie og grunnfag i sosiologi fra Universitetet i Oslo.

## Bibliografi
**Roman**
* *[[Inniverset]]* (Gyldendal Tiden 2001)

**Tekster i antologier**
* *Pust ut – Pust inn* (Gyldendal 1999)
* *Fullt kaos. Fritt fram* (Aschehoug 2000)
* *Barndom: 80-tallet* (Vega Forlag 2007)

## Eksterne lenker
* Blogg: Karibua 
* Anmeldelse av ''Inniverset'' i Bergens Tidende (2001)
* Å skrive baklengs inn i seg selv – intervju med Dagbladet (2001)
* Kari Bu – Hvordan jeg ble forfatter – Bokklubben (2001) 
* Journalisten – på din side? – kronikk i Aftenposten(2006) 
* Sommerintervju: Kari Bu – Masterbloggen (2011)
* De fleste journalister ønsker nok å skrive om noe annet enn veggdyrsex og sminkeinfluensere (2023) – intervju med Journalisten
* Publikasjoner og oversettelser av Kari Bu i BIBSYS  
* Deichmans bøker med Kari Bu som forfatter, redaktør og oversetter
Urgehal

**Urgehal** er et norsk black metal-band dannet i 1992 av Trondr Nefas og Enzifer. Nefas  døde i mai 2012.

## Medlemmer
;Nåværende
*«Enzifer» – Gitar
*«Mannevond» (Lloyd Hektoen) – Bassgitar
*«Uruz» (Jarle Byberg) – Slagverk

;Tidligere
*«Trondr Nefas» (Trond Bråthen) – Gitar, vokal (1992–2012) 
*Chiron (aka Ulv) – Bassgitar (1992–1997)
*Shregoth (Tomas Torgersbråten) – Bassgitar (2003–2006) 
*Aradia – Keyboard (1992)
*Renton (Eirik Renton) – Slagverk (2008–2010)

## Diskografi
*1994 – *Ferd* (Demo) 	
*1995 – *Rise of the Monument* (Demo)	
*1997 – *Arma Christi* (No Colours) (Studioalbum) 
*1998 – *Massive Terrestrial Strike* (No Colours) (Studioalbum)
*2001 – *Atomkinder* (Flesh For Beast Records) (Studioalbum)
*2003 – *Through Thick Fog Till Death* (Flesh For Beast Records / Agonia Records) (Studioalbum)
*2005 – *Demonrape * (Agonia Records) (EP)
*2006 – *A Norwegian Hail To VON* (Holycaust) (Split-album)
*2006 – *Goatcraft Torment* (Agonia Records) (Studioalbum)
*2007 – *The Eternal Eclipse* – 15 Years of Satanic Black Metal  (Agonia Records) (Samlealbum)
*2007 – *Satanisk Norsk Black Metal* (Blackseed Productions) (Split-EP)
*2009 – *Ikonoklast* (Season of Mist) (Studioalbum)
*2016 – *Aeons in Sodom* (Season of Mist) (Studioalbum)

## Eksterne lenker
* 
* 
*
Byron Katie

**Byron Kathleen Mitchell** (pikenavn Reid), mest kjent under forfatternavnet **Byron Katie** (født 12. juni 1942) er en amerikansk foredragsholder og forfatter som underviser sin egenutviklede metode for introspeksjon kalt *The Work*.

## Idégrunnlag
Utgangspunktet er at mennesker «plager» seg selv med stressende tanker som man tar for gitt og aldri vurderer om disse tankene er sanne eller usanne. Som et utgangspunkt starter man med tanker som går på å «fordømme» personer i sin nærmeste krets (f.eks. *John burde høre bedre etter når jeg snakker til ham*). Slike tanker skaper stress og frustrasjoner hos personene som har dem. Byron Katie sier at når en person har en slik tanke, argumenterer han/hun mot virkeligheten fordi vedkommende egentlig prøver å forandre virkeligheten i tankene. Ifølge Byron Katie ligger årsaken til depresjoner ikke i omgivelsene, men i de oppfatningene individet har om omgivelsene. Istedenfor at individet forgjeves forsøker å forandre verden slik at den passer til individets egne tanker om hvordan ting «burde være», kan individet undersøke sine egne tanker ved å stille spørsmål.

# Er det sant?
# Er du helt sikker på at det er sant?
# Hvordan reagerer du når du tenker den tanken?
# Hvem ville du være uten denne tanken?

*The Work* har blitt sammenliknet med den sokratiske dialog, buddhistisk lære og 12-trinns programmer.

## Bibliografi
### På norsk
* *Elsk det som er – fire spørsmål som kan forandre livet ditt* – Byron Katie, Stephen Mitchell, Kari Kahrs (Oversetter), Hilt og Halsten , 2002
* *Trenger jeg din kjærlighet?* Byron Katie, Michael Katz, Kari Kahrs (Oversetter), Damm,  2005

### På engelsk
* *Loving What Is: Four Questions That Can Change Your Life*, with Stephen Mitchell, Harmony Books, 2002, ISBN 0-609-60874-6 
* *I Need Your Love – Is That True? How to Stop Seeking Love, Appreciation, and Approval and Start Finding Them Instead*, with Michael Katz, Harmony Books, 2005, ISBN 1-4000-5107-X 
* *A Thousand Names for Joy: Living in Harmony with the Way Things Are*, with Stephen Mitchell, Harmony Books, 2007. ISBN 978-0-307-33923-2 
* *Question Your Thinking, Change the World: Quotations from Byron Katie*, edited by Stephen Mitchell, Hay House, 2007. ISBN 978-1-4019-1730-2 
* *Who Would You Be Without Your Story?: Dialogues with Byron Katie*, edited by Carol Williams, Hay House (October 15, 2008), ISBN 978-1-4019-2179-8 

## Referanser


## Eksterne lenker
### Hjemmeside
* Norsk hjemmeside for ''The Work'' av Byron Katie
* Den offisielle hjemmesiden for ''The Work'' av Byron Katie

### Amerikanske artikler
* The Noumenon Journal, Summer 2000/2001: An Interview with Byron Katie
* Adato Adato, Allison. How a Self-Help Guru Is Born in *[[The Los Angeles Times]]*, Nov. 24, 2002

### Norske artikler
* Ildsjelen August 2009 
* Tara 2005 
* Eva 2005 

### Sitater
The Kids Are Alright

«**The Kids Are Alright**» er en sang av det engelske rockebandet The Who skrevet av Pete Townshend. Sangen ble gitt ut på debutalbumet *[[My Generation]]* i 1965. Sangen går i en klassisk pop-musikkformat fra den tiden, som en typisk tre-akkordsang, som går periodisk i en spesiell sekvens mellom tonika, subdominant og dominant. Townshend skal ha vært inspirert av Henry Purcell da han skrev den.

Denne sangen og tittelsporet «My Generation» fra albumet ble signaturlåter for bandet og for modskulturen i England på 1960-tallet. 

Sangen ble senere tittelen på en dokumentarfilm om bandet fra 1979. 

Den amerikanske utgaven av sangen inneholdt en forkortet gitarsolo, og var derfor 20 sekunder kortere.

I live-framføringer i de senere årene legger The Who til en lengre, ekstra seksjon mot slutten av sangen, som ofte inkluderer improvisert lyrikk, referanser til eget liv og egne barn. Etter John Entwistles død har denne ekstra teksten noen ganger referert til ham.

Sangen er spilt inn av en rekke andre band, eksempelvis The Queers, Goldfinger, Eddie and the Hot Rods, The Pleasers, Dropkick Murphys, Hi-Standard, Green Day, Pearl Jam og Belle & Sebastian. I 1980 gjorde The Kids en innspilling på debutalbumet Norske jenter med norsk tekst som «The Kids er ålreit», og året etter på svensk.

## Eksterne lenker
* Promoveringsvideoen, tatt opp i Hyde Park
* Fra en konsert fra Royal Albert Hall, med Zak Starkey på trommene
Det Hvite Bånd

:*For filmen fra 2009, se [[Det hvite båndet]]*
 
**Det Hvite Bånd** (på engelsk **Woman’s Christian Temperance Union**, **WCTU**, eller **The White Ribbon**) er en internasjonal, kristen avholdsorganisasjon for kvinner.

Det var amerikanske Annie Wittenmyyer (1827–1900) som startet *The Women's Christian Temperance Union* i Hillsboro i Ohio i 1874.  Fem år senere tok ho Frances E. Willard (1839–1898) over som president, og Annie mente foreninga burde hete *The White Ribbon*.  I tillegg til avholdssaken jobbet de fra 1883 også for kvinners stemmerett. Senere tok de også med sedelighet, fredssaken og dyrevern.

Margaret Østenstad fra Norge er den 16. Verdenspresident (2013–) 

Annie Wittenmyer.jpg | Annie Wittenmyyer (1827–1900) var WCTUs første leder fra 1874 
Frances Willard.jpg |  Frances E. Willard (1839–1898) ledet WCTU fra 1879 til 1898


## I Norge

## Referanser

## Eksterne lenker
* 
* Det Hvite Bånds nettsider
Brittany Byrnes

**Brittany Anne Byrnes** (født 31. juli 1987) er en australsk skuespiller. Hennes mest notable rolle var som Natasha Green i TV-filmen *[[Little Oberon]]* fra 2005. 

## Personlige liv
Byrnes ble født i Australia. Fra 4 årsalder gikk hun ved Bradshaw Dancers Performing Arts Academy og lærte i alle former for dans. Hun gikk på Terra Sancta College i Quakers Hill i ungdomsskoleårene.

Byrnes har hatt roller siden hun var 7 år. da hun spilte i filmen *[[Babe (film)|Babe]]*. Hun fikk senere hovedrollen i TV-filmen *When Good Ghouls Go Bad*. Hennes siste rolle er 'Charlotte Watsford' i Nick's *[[H2O: Just Add Water]]*. 

## Skuespillerkarrière
Byrnes' første rolle var i Babe, hvor hun spilte barnebarnet. Deretter hadde hun roller i filmene *[[Little Oberon]]*, *[[Mermaids]]* og *[[Swimming Upstream]]*. Hun har også vært med i fjernsynsprogrammene *[[Beastmaster]]*, *[[All Saints (TV series)|All Saints]]* og den andre sesongen av det australske programmet *[[H2O: Just Add Water]]* hvor hun spiller den nye jenta, *Charlotte Watsford*.

I 2005 ble Byrnes nominert til en AFI-pris (de unge skuespillernes pris) for sin rolle i Little Oberon.
I 2008 ble hun nominert igjen til en AFI-pris (beste kvinnelige birolle i et fjernsynsdrama) for rollen i H2O: Just Add Water.

## Filmografi

## Referanser


## Eksterne lenker
*
Liupan Shan

**Liupan Shan** (六盘山) eller **Liupan Shanmai** (六盘山脉) er et av de få fjellpartiene i Kina som løper i nord-sør-retning. Fjellkjeden ligger i grensetraktene mellom Ningxia, Gansu og Shaanxi. Den er ca. 240 km lang og dannert vannskillet  mellom elvene Wei He (渭河) og Jing He (泾河). Høyeste topp er Migang Shan (米缸山= på grensen mellom fylkene Jingyuan (泾源) og Longde (隆德); den er 2&nbsp;942 meter høy. 

Den sørligere del av fjellkjeden heter også *Long Shan* (陇山).
2008 NBA-draftet

**2008 NBA-draftet** var NBAs årlige draftbegivenhet i 2008 som fant sted i Madison Square Garden i New York den 26. juni.

## Valgene
Draftet ble delt opp i to runder der de 30 NBA-lagene i prinsippet skulle velge spiller etter tur, men noen av klubbene har byttet rettighetene til disse trekkene mot spillere eller penger tidligere i sesongen slik at andre klubber trekker deres trekk til sitt eget lag.

Oklahoma City Thunder draftet spillere under navnet «Seattle SuperSonics», men skiftet navn like etter.

### Første runde

### Andre runde

## Eksterne lenker
* 2008 NBA-draftet hos NBA.com
Løveid sluser

**Løveid sluseanlegg** er det øverste sluseanlegget i Norsjø–Skienkanalen, som er den nederste og eldste av de to kanalene som utgjør Telemarkskanalen. Den forbinder Meierelva, som er et sideløp til Farelva, og Norsjø. Sluseanlegget har tre kammer, med en løftehøyde på 10,3 meter opp til Norsjøs 15,3 moh. Sluseanlegget ligger ved Skotfoss i Skien.

Norsjø–Skienkanalen ble bygget i perioden 1854–1861. Amtmann Jørgen Aall (amtmann i Bratsberg amt 1846–1877) fremmet saken om anlegg av Norsjø–Skienkanalen for Stortinget. Han kan dermed kalles «Norsjø–Skienkanalens far», selv om fadderne var mange. Hans byste, utført av Jo Visdal, er reist ved Løveid sluse.

Sluseanlegget fikk høsten 2012 satt inn nye flomporter, som kan brukes for å gi to ekstra høydemeters løftehøyde inn i Norsjø.

## Referanser


## Eksterne lenker
* 
* VisitTelemarks side om Løveid sluser
SuperTed

***SuperTed*** er en britisk-walisisk animert barneserie som gikk på BBC fra 1983 til 1986. Serien handlet om en teddybjørn med magiske superkrefter. Serien besto av 36 episoder. 

Den ble sendt på NRKs *[[Frokost-TV]]* i slutten av 1980-årene.

## Handling
På en leketøysfabrikk blir en liten teddybjørn med en fabrikasjonsfeil kastet inn på et mørkt lagerrom. Der blir han funnet av Prikken, et prikkete vesen fra verdensrommet. Prikken gir teddybjørnen liv med hjelp av kosmisk støv, og tar han så med seg til en fortryllet sky. Der gir Moder Natur lekebjørnen fantastiske krefter, og han blir til SuperTed. SuperTed bruker sine superkrefter til å bekjempe ondskap, og hovedfiendene hans er den slemme cowboyen Tex, og hans to hjelpere: den tykke og klønete Bolla, og det svært lettskremte skjelettet Beinet.

## Norsk versjon
Serien er oversatt til norsk av Morten Lange, og de norske stemmene er ved Sverre Anker Ousdal, Arne Lindtner Næss, Finn Schau, Per Lillo-Stenberg, Kari Gjærum, Mari Bjørgan og Trond Brænne som fortelleren.

## Referanser


## Eksterne lenker
*